5 ΙΟΥΝΙΟΥ 2015
ΔΕΚΑ ΕΒΔΟΜΑΔΕΣ ΜΕΤΑ ΤΗΝ ΑΠΕΛΕΥΘΕΡΩΣΗ ΤΗΣ ΝΤΕΝΙΖ
Άμεση Δράση.
Υπάρχουν διαρρήκτες στην Οδό North Terracina στο Ντάμπλιν.
Είναι έξω αυτήν τη στιγμή.
ΝΤΑΜΠΛΙΝ, ΚΑΛΙΦΟΡΝΙΑ 65 ΧΛΜ. ΑΠΟ ΤΟ ΒΑΛΕΧΟ
Κρύβομαι στην τουαλέτα.
Ο άντρας μου μαλώνει μαζί τους.
Κρατούν την κόρη μας.
Ακούστε. Μιλήστε μου, εντάξει; Πόσοι είναι;
Δεν είδαμε καλά στο σκοτάδι.
Υπήρχε ένα φως λέιζερ που μας σημάδευε.
Είπαν να γυρίσουμε πλάτη. Ξαπλώναμε.
Εντάξει.
Με φωνάζει ο άντρας μου.
Ο τύπος το έσκασε!
Το έσκασε.
ΑΡΧΙΦ. ΚΡΙΣ ΣΕΠΑΡΝΤ ΑΣΤΥΝΟΜΙΑ ΝΤΑΜΠΛΙΝ
Φτάνοντας στο σημείο, γνώριζα από την Άμεση Δράση
ότι μέσα έμενε μια οικογένεια.
Κι ότι έγινε διάρρηξη για ληστεία.
Ο σύζυγος ήταν γεμάτος αίματα και κρατούσε ένα πανί στο πρόσωπό του.
Μου είπε ότι η κόρη του ήταν ασφαλής
κι ότι ο ύποπτος διέφυγε από την πίσω πόρτα.
Ερευνώντας εκεί πίσω, βρήκαμε δεματικά καλωδίων και μονωτική ταινία.
Συλλέξαμε αυτά τα στοιχεία.
Ξέραμε ότι ο ύποπτος φορούσε μαύρα
κι ότι πιθανόν είχε πηδήξει πάνω από τον φράχτη.
Ο σκύλος ξεκίνησε να ανιχνεύει αυτό το μονοπάτι,
αλλά υπάρχουν χλμ. χωραφιών εδώ,
οπότε δύσκολα θα τον εντόπιζε.
Ποιος ήταν ο ύποπτος; Γιατί ήρθε εδώ; Γιατί διάλεξε αυτό το σπίτι;
Τι ήθελε μέσα στο σπίτι;
ΟΙΚΟΓΕΝΕΙΑ
Μετά μου μίλησε η κόρη.
Είπε "Στον πάγκο υπάρχει ένα τηλέφωνο.
Νομίζω ότι το ξέχασε".
ΑΜΕΡΙΚΑΝΙΚΟΣ ΕΦΙΑΛΤΗΣ
ΜΕΡΟΣ ΤΡΙΤΟ
ΟΙ ΑΛΛΟΙ
ΑΣΤΥΝΟΜΙΑ ΝΤΑΜΠΛΙΝ
Όταν εντοπίσαμε τον συνδρομητή για τον αριθμό του κινητού…
στην κλήση μας απάντησε μια γυναίκα.
ΥΠΑΣΤ. ΜΙΓΚΕΛ ΚΑΜΠΟΣ
Τη ρώτησα τίνος ήταν το τηλέφωνο.
Και απάντησε "Ξέρω. Είναι του γιου μου".
Εκείνη μας έδωσε το όνομά του.
ΟΝΟΜΑ: ΜΑΘΙΟΥ ΜΟΥΛΕΡ
Μάθιου Μούλερ.
ΜΑΘΙΟΥ ΜΟΥΛΕΡ ΣΑΚΡΑΜΕΝΤΟ, ΚΑΛΙΦΟΡΝΙΑ
Πρώην πεζοναύτης.
Απόφοιτος Νομικής του Χάρβαρντ.
Εντοπίσαμε προηγούμενες καταγγελίες,
όπου ήταν ύποπτος για σεξουαλικό ξυλοδαρμό και απόπειρες βιασμού.
Οπότε, υπέθεσα ότι στο περιστατικό του Ντάμπλιν
σκόπευε να δέσει τους γονείς μέσα στο σπίτι
και να βιάσει την 22χρονη κόρη τους.
Είπαμε στη μαμά του κάτι πολύ αθώο.
"Θα του επιστρέψουμε το τηλέφωνο. Ξέρετε πού είναι;"
Είπε "Στο εξοχικό μου, στο Σάουθ Λέικ Τάχοου".
Το Σάουθ Λέικ Τάχοου είναι ένας προορισμός διακοπών
περίπου 230 χλμ. βόρεια της τοποθεσίας μας.
Δεν ήταν σίγουρο ότι θα ήταν εκεί.
Έπρεπε να πάμε πριν μάθει ότι ερχόμαστε κι επιχειρήσει να το σκάσει.
Μου τηλεφώνησε ο αρχιφύλακας για ενημέρωση.
ΑΡΧΙΦ. ΜΙΣΤΙ ΚΑΡΟΥΣΟΥ
"Πάμε στο Σάουθ Λέικ Τάχοου για σύλληψη για οικιακή εισβολή στο Ντάμπλιν.
Θες να έρθεις μαζί μας;"
Θα ήταν η πρώτη μου υπόθεση ως ερευνήτρια.
Και είπα "Εννοείται πως θέλω. Είμαι μέσα".
ΣΑΟΥΘ ΛΕΪΚ ΤΑΧΟΟΥ
Το άλλο θα είναι.
Σκεφτόμουν
"Τι πρόκειται να συμβεί;
Ενέδρα, εμπόδια. Μήπως έχει όπλα;"
Δεν θέλαμε να κάνουμε φασαρία. Πηγαίναμε αθόρυβα.
Θέλαμε να τον αιφνιδιάσουμε.
-Ένταλμα έρευνας! -Έχουμε ένταλμα έρευνας!
Υπάρχει ανοιχτή πόρτα στα αριστερά. Ένταλμα έρευνας!
Αναμείνατε!
-Ελεύθερο. -Ελεύθερο.
Βγες και κοίτα πίσω. Είναι πίσω.
Και τότε…
Γύρνα από την άλλη!
Θα γυρίσουμε μέσα!
Είδα τον Μούλερ με χειροπέδες.
Ήταν πολύ ήσυχος, συγκροτημένος. Χωρίς συναισθήματα.
Του είπα "Θα σε βγάλω φωτογραφία".
Έδειχνε σχετικά φυσιολογικός.
Σαν τον μέσο, λευκό, Αμερικανό ενήλικα.
Μπήκα ξανά στο σπίτι.
Ήταν ένα αχούρι.
Είχε μια μυρωδιά…
Πώς να την περιγράψω; Μια μπαγιατίλα.
Ψάχνοντας τα πάντα,
βρήκαμε πράγματα που τον συνέδεαν με το έγκλημά μας.
Βρήκαμε δεματικά καλωδίων και μονωτική ταινία.
Ίδια με αυτά που άφησε στο σπίτι στο Ντάμπλιν.
Ψεύτικα όπλα-παιχνίδια, βαμμένα.
Στο ένα ήταν κολλημένο ένα λέιζερ.
Στο Ντάμπλιν, ξύπνησε τα θύματα σημαδεύοντας με λέιζερ στα πρόσωπά τους.
Οπότε, όλα άρχιζαν να βγάζουν νόημα.
Ενώ, όμως, βρισκόμουν μέσα στο σπίτι,
παρατήρησα τα καλυμμένα παράθυρα.
Ένιωθα ότι κρύβονταν πολλά περισσότερα στοιχεία.
Το υπνοδωμάτιο ήταν πολύ βρόμικο.
Και είχα την αίσθηση ότι κάτι άλλο είχε συμβεί.
Στην τουαλέτα, βρήκαμε ένα μπουκαλάκι NyQuil και μια σύριγγα.
Κάτι μέσα σου λέει
"Αυτό είναι παράξενο και λάθος".
Και μετά βρήκαμε ένα κλεμμένο όχημα.
Μια λευκή Mustang.
Η ταυτότητα του Μάθιου Μούλερ ήταν μέσα.
Το GPS ήταν ανοιχτό κι έδειχνε ένα σωρό διευθύνσεις.
ΛΑΣ ΒΕΓΚΑΣ ΝΙΟΥΜΠΕΡΙ ΣΠΡΙΝΓΚΣ
ΧΑΝΤΙΝΓΚΤΟΝ ΜΠΙΤΣ
Γιατί πήγαινε σε αυτά τα μέρη; Και με ποιον ήταν μαζί;
Στο πορτμπαγκάζ,
είδα κάτι που έμοιαζε με ανθρώπινο κορμό,
ντυμένο στα μαύρα.
Ήταν μια φουσκωτή κούκλα.
Είχε εμφάνιση που…
Ήθελε να την περάσουν για άνθρωπο.
Δεν γνώριζα τη χρήση που της έκανε,
μα ήταν ανατριχιαστική.
Έπειτα, βρήκαμε τη στρατιωτική ζώνη.
Στη θήκη της υπήρχε ένα ζευγάρι γυαλιά
και τα μάτια ήταν κλειστά με μονωτική.
Εκεί που τα ξεκολλούσα, είδα μια ξανθιά τρίχα.
Θεέ μου.
Σε ποιο άτομο ανήκε η τρίχα;
Δεν νομίζω σε κάποιο που να την είχε παραχωρήσει οικειοθελώς.
Είναι ζωντανό ή νεκρό;
Έπρεπε να μάθουμε σε ποιον ανήκε.
Τον Ιούνιο του 2015…
ένιωθα χαμένη.
Φοβόμουν, γιατί οι απαγωγείς ήταν ακόμα ελεύθεροι.
ΝΤΕΝΙΖ ΧΑΣΚΙΝΣ
Είχαμε ανησυχίες
για το αν θα μας ασκούσαν δίωξη για φάρσα.
Με την Ντενίζ, μέναμε στο πατρικό μου ή σε φίλους.
ΑΑΡΟΝ ΚΟΥΙΝ
Νιώθαμε σαν φυγάδες, υπό διωγμόν.
ΜΠΕΚΙ ΕΙΣΑΙ ΔΙΕΣΤΡΑΜΜΕΝΗ
Άνοιξα το Facebook και κατακλύστηκα από κακοποίηση.
ΥΠΟΚΡΙΤΡΙΑ ΣΚΥΛΑ
ΕΙΣΑΙ ΝΟΥΜΕΡΟ, ΕΛΠΙΖΩ ΝΑ ΤΟ ΠΛΗΡΩΣΕΙΣ
Διαβάζοντας όλα τα μηνύματα…
ΠΡΕΠΕΙ ΝΑ ΣΕ ΣΚΟΤΩΣΟΥΝ
…ένιωσα πολύ εκνευρισμένη.
Βασικά…
Ήταν τόσο προσβλητικό.
Που ο κόσμος με θεωρούσε το είδος ανθρώπου
που θα πλήγωνε έτσι την οικογένειά του.
Που θα επινοούσε ένα τεράστιο, περίτεχνο ψέμα
κι εγώ δεν ξέρω για ποιο λόγο.
Καταπτοήθηκα.
Δεν δουλεύαμε.
Είχαμε ψυχικό τραύμα. Δεν ξέρω αν θα μας δέχονταν πίσω
και να το θέλαμε, καθώς ήμασταν οι απατεώνες.
ΣΥΝΕΒΗ ΣΤ' ΑΛΗΘΕΙΑ;
ΚΑΜΙΑ ΑΠΟΔΕΙΞΗ ΦΑΡΣΑ
ΣΥΝΕΒΗ ΣΤ' ΑΛΗΘΕΙΑ;
ΚΟΡΙΤΣΙ ΠΟΥ ΕΞΑΦΑΝΙΣΤΗΚΕ
Οι δικηγόροι μας εργάζονταν ακούραστα,
για να πείσουν την αστυνομία και το FBI να ψάξουν για τους απαγωγείς.
Αλλά είχαν περάσει μήνες
και το μόνο που έκαναν ήταν να έχουν την προσοχή τους πάνω μας.
Και μετά, όλως τυχαίως, μάθαμε ότι ο επικεφαλής πράκτορας Ντέιβιντ Σέσμα…
-Ο Ντέιβιντ Σέσμα. -Είμαι από το FBI.
…έβγαινε με την πρώην μου, Άντρεα,
που ήταν και ο κύριος στόχος των δραστών.
ΑΝΤΡΕΑ ΠΡΩΗΝ ΜΝΗΣΤΗ ΑΑΡΟΝ
Σε καμία των περιπτώσεων δεν έπρεπε ο Σέσμα να είναι στην υπόθεση.
Ήταν ξεκάθαρη, αναμφισβήτητη και κατάφωρη σύγκρουση συμφερόντων.
Έτσι, ενημέρωσα το γραφείο του Γενικού Επιθεωρητή,
εξηγώντας την κατάσταση.
Πήρα την απάντηση:
"Οι αρμόδιες αρχές βρήκαν τη συμπεριφορά του 'μη προβληματική'".
Γι' αυτό δεν προχωρούσε η έρευνα;
Γι' αυτό αγνοούνταν αποδείξεις;
Πλέον, δεν ήταν παρανοϊκό, ήταν κάτι προσωπικό.
Ήμασταν δύο άτομα ενάντια στο FBI.
Στο μεταξύ, τι θα μπορούσαμε να κάνουμε;
Να ζούσαμε στα κρυφά
για την υπόλοιπη ζωή μας;
Πουθενά δεν ήμασταν ασφαλείς.
ΠΟΛΗ ΤΟΥ ΝΤΑΜΠΛΙΝ ΑΣΤΥΝΟΜΙΑ
Όταν επιστρέψαμε στο τμήμα, σκέφτηκα
"Πώς και από πού αρχίζω να ψάχνω για ένα θύμα με ξανθά μαλλιά;"
Το όνομα του Μάθιου Μούλερ εμφανιζόταν σε αρκετά περιστατικά
στη Βόρεια Καλιφόρνια.
ΜΑΘΙΟΥ ΜΟΥΛΕΡ ΑΠΟΠΕΙΡΑ ΒΙΑΣΜΟΥ
Το πρώτο που βρήκα ήταν το 2009.
Συνέβη 65 χλμ. από το Ντάμπλιν, στο Πάλο Άλτο.
Κάλεσα στο τμήμα του Πάλο Άλτο,
λέγοντας στον αστυνομικό πως είχαμε τον Μούλερ υπό κράτηση.
Εκείνος με διέκοψε
"Κοιτάω φωτογραφία του στο γραφείο μου από το 2009.
Ήταν ύποπτος για βιασμό σε υπόθεση εδώ, μα δεν κατάφερα να αποδείξω ότι το έκανε".
Οι αρχές του Πάλο Άλτο έχουν μια τρομακτική υπόθεση οικιακής εισβολής.
Οι ντόπιοι δεν κοιμούνται τα βράδια.
Την ακινητοποίησε και της έκλεισε τα μάτια.
Περίπου στις 3:30 π.μ.,
μια 32χρονη ξύπνησε από έναν άντρα ντυμένο στα μαύρα.
ΑΚΙΝΗΤΟΠΟΙΗΣΕ
Την έδεσε, την ανάγκασε να πιει NyQuil,
της έκλεισε τα μάτια με ελαστικό επίδεσμο και της είπε ότι θα τη βιάσει.
Εκείνη ικέτευσε τον ύποπτο, λέγοντας ότι έχει βιαστεί στο παρελθόν.
Αυτός της είπε ότι δεν ήθελε να τη θυματοποιήσει ξανά και την άφησε.
Τρεις εβδομάδες νωρίτερα, σταμάτησε τον Μούλερ ένας αστυνομικός του Πάλο Άλτο,
επειδή τον είδε να ξεπηδάει από θάμνους κοντά σε μια πολυκατοικία.
Έτσι, λοιπόν, ο Μάθιου Μούλερ κατέστη ύποπτος.
Αλλά δεν υπήρχαν στοιχεία ή DNA που να συνδέουν τον Μούλερ με την υπόθεση,
που παραμένει ακόμα ανοιχτή.
Υπήρχαν πολλές ομοιότητες μεταξύ αυτής της υπόθεσης
και αντικειμένων από το Σάουθ Λέικ Τάχοου.
Όμως, δεν αναφέρονταν γυαλιά στην καταγγελία.
Ήξερα ότι κάπου υπήρχε κι άλλο θύμα,
και έπρεπε να μάθω ποια ήταν.
Πριν γίνω αστυνομικός,
μια φίλη μου έπεσε θύμα σεξουαλικής κακοποίησης.
Αυτή είναι ο λόγος που έγινα αστυνομικός.
Ήθελα να γίνω η φωνή των θυμάτων,
να ασκηθεί δίωξη στους υπόπτους και να τους στείλω φυλακή για πολύ καιρό.
Δούλευα εκτός ωραρίου
και δενόμουν όλο και περισσότερο συναισθηματικά με αυτήν την υπόθεση.
Έπειτα, διάβασα για άλλη μια υπόθεση το 2009.
Μόλις 13 χλμ. από το Πάλο Άλτο.
Στην πόλη Μάουντεν Βιου.
2009 - ΜΑΟΥΝΤΕΝ ΒΙΟΥ
ΤΡΕΪΣΙ
Το 2009 ήμουν γύρω στα 30.
Είχα σχέση, αλλά ζούσα μόνη.
Εκείνο το βράδυ ξύπνησα κατά τις 4:30 ή 5:00 π.μ., σκεπτόμενη
"Ωραία. Μπορώ να κοιμηθώ λίγο ακόμα".
Και τότε
ένιωσα πολύ μεγάλη πίεση πάνω μου.
Ούρλιαζα και άκουγα συνέχεια "Τρέισι. Όλα καλά, Τρέισι".
Μου είπε ότι αν δεν σταματούσα να ουρλιάζω, θα με φίμωνε.
Με ακινητοποίησε με δεματικά καλωδίων.
Με ανάγκασε να πιω κάτι που με έκανε να νυστάζω.
Και μου έκλεισε τα μάτια με γυαλιά κολύμβησης, που ήταν σκεπασμένα.
Μου είπε
"Τώρα έχω άσχημα νέα.
Δυστυχώς, θα πρέπει να σε βιάσω".
Και…
Και τότε με κυρίευσε πανικός
κι άρχισα να τον ικετεύω
"Δεν χρειάζεται να το κάνεις αυτό. Σε παρακαλώ, μη.
Σου έδωσα ό,τι ζήτησες. Κι εσύ…"
Ξεκινάς να διαπραγματεύεσαι. Αρχίζεις να λες
"Σε παρακαλώ, μην το κάνεις αυτό".
Και
θυμάμαι που έμεινε σιωπηλός για λίγο.
Μετά αναστέναξε και είπε
"Δεν μπορώ να το κάνω.
Συγγνώμη. Ξέρω ότι αυτό θα σε ταράξει ψυχολογικά για πολύ καιρό.
Ίσως θα έπρεπε να πάρεις σκύλο.
Θα σε προστάτευε καλά.
Μπορεί να εμποδίσει να ξανασυμβεί κάτι τέτοιο".
Εντελώς ξαφνικά, άλλαξε γνώμη,
για να φανεί καλός.
Της έδωσε μέχρι και συμβουλές πρόληψης εγκλήματος
για το πώς να μη γίνει θύμα στο μέλλον.
Όμως, η Τρέισι έχει μακριά καστανά μαλλιά.
Τα γυαλιά που βρήκα αποκλείεται να φορέθηκαν από αυτήν.
Όταν έφτασε η αστυνομία, με ρώτησαν
"Σίγουρα δεν ήταν ένα κακό όνειρο;"
Και θυμάμαι να λέω
"Όχι, δεν ήταν όνειρο.
Ειδάλλως πώς έγιναν αυτά τα σημάδια;
Όχι. Είναι πραγματικότητα. Μου συνέβη στ' αλήθεια".
Μίλησαν με τον φίλο μου.
Τον ρώτησαν αν επιζητώ την προσοχή.
Αν συνηθίζω να επινοώ ιστορίες.
Αν πίστευε ότι όντως συνέβη όλο αυτό.
Έμεινα με το στόμα ανοιχτό, ειλικρινά.
Ήξερα ότι ο δράστης ήταν αληθινός. Ήξερα ότι αυτό μάλλον θα συνέβαινε ξανά
και ήμουν πολύ θυμωμένη που η αστυνομία δεν το έπαιρνε στα σοβαρά.
Όσο περνούσε ο καιρός, προσπαθούσα να μη χάσω την ελπίδα.
Ήθελα μόνο να με πιστέψει κάποιος.
Πρώτη φορά…
που δέχτηκα σεξουαλική κακοποίηση ήταν στα 12.
Ήμουν ένα παιδί, ήταν απρόσμενο
και δεν ήξερα τι να κάνω και…
Κατηγορούσα τον εαυτό μου. Ντρεπόμουν.
Και δυο χρόνια μετά,
έμαθα ότι εκείνος κακοποίησε σεξουαλικά και άλλη κοπέλα.
Ένιωσα τρομερές ενοχές που δεν μίλησα νωρίτερα.
Στα 19 μου,
συνέβη ξανά.
Ήμουν στο σπίτι μιας στενής φίλης,
με μια μικρή ομάδα ανθρώπων.
Είχαμε πιει.
Αποκοιμήθηκα στον καναπέ, ξύπνησα χωρίς παντελόνι
και κάποιος έβαζε τα δάχτυλά του μέσα μου.
Σκέφτηκα "Αυτήν τη φορά θα το καταγγείλω. Θα μιλήσω".
Πήγα στο αστυνομικό τμήμα, εκεί στο πάρκινγκ βρήκα έναν αστυνομικό,
που ουσιαστικά με απέτρεψε να το κάνω.
Είπε "Είναι ο λόγος σου κόντρα στον δικό του. Δεν αποδεικνύεται".
Και φτάσαμε ξανά στα ίδια.
Κυριολεκτικά να με παίρνουν μέσα στη νύχτα.
Να μου κλέβουν το σώμα και να το βιάζουν.
Κι ακόμα κι έτσι…
να μη με πιστεύουν.
Δεν ξέρω τι πρέπει να μου συμβεί…
τι πρέπει να συμβεί σε κάθε γυναίκα, για να μας πιστέψουν.
Όλα έμοιαζαν μάταια.
ΑΣΤΥΝΟΜΙΑ
Δεν θα έπαυα την αναζήτηση για ένα θύμα με ξανθά μαλλιά.
Μόνο αυτό με ένοιαζε.
ΑΝΑΖΗΤΗΣΗ ΚΛΕΜΜΕΝΩΝ ΟΧΗΜΑΤΩΝ FORD
Έτσι, αποφάσισα να επιστρέψω στη λευκή Mustang.
ΚΛΑΠΗΚΕ ΑΠΟ ΤΟ ΒΑΛΕΧΟ
Το όχημα είχε κλαπεί επτά μήνες νωρίτερα.
Στην πόλη Βαλέχο.
Επικοινώνησα με τον νόμιμο ιδιοκτήτη
για να πω ότι έχουμε τη Mustang του, που ενεπλάκη σε οικιακή εισβολή.
Τότε με διέκοψε και ρώτησε
"Έχεις ακουστά τον ανώμαλο του Μέιρ Άιλαντ;"
Και σκέφτηκα
"Ποιο Μέιρ Άιλαντ και ποιος ανώμαλος;"
Το Μέιρ Άιλαντ συνδέεται με μια μικρή γέφυρα με το Βαλέχο.
Είναι μια ήσυχη γειτονιά.
Αλλά το 2014
αρκετές φοιτήτριες είχαν δεχτεί παρενόχληση από έναν ύποπτο άντρα,
που κρυφοκοιτούσε στα παράθυρά τους,
έβγαζε φωτογραφίες και μετά έτρεχε μακριά.
Κάθε βράδυ αυτός ο άντρας τρομοκρατούσε τη γειτονιά
και η αστυνομία δεν έκανε τίποτα.
Οπότε, ανέλαβαν δράση μόνες τους.
Κάποιες φοιτήτριες ακολούθησαν τον άντρα
και είδαν ότι κι αυτός έμενε στο Μέιρ Άιλαντ.
Κάνοντας περαιτέρω έρευνα, ανακάλυψαν ότι ήταν πρώην στρατιωτικός
και νυν δικηγόρος.
Και αμέσως σκέφτηκα
"Ο ανώμαλος του Μέιρ Άιλαντ είναι ο Μάθιου Μούλερ".
Απίστευτο.
Κατήγγειλαν όλα τα περιστατικά που συνέβησαν στην αστυνομία,
αλλά η έρευνα σταμάτησε.
Μα πώς η αστυνομία δεν ερεύνησε αυτόν τον τύπο;
Είχαν στοιχεία.
Και μετά, ο συνάδελφος μου είπε ότι τον Μάρτιο του 2015
η υπόθεση του ανώμαλου του Μέιρ Άιλαντ έμεινε στάσιμη.
Είπε "Ήταν σχεδόν την ίδια χρονική περίοδο με το Κορίτσι που Εξαφανίστηκε.
Τη γνωστή υπόθεση".
Και δεν είχα ιδέα σε τι αναφερόταν.
Έψαξα "Υπόθεση απαγωγής Κοριτσιού που Εξαφανίστηκε στο Βαλέχο".
ΑΝΑΚΡΙΣΗ ΦΙΛΟΥ
Εμφανίστηκαν ένα σωρό άρθρα.
Πέπλο μυστηρίου καλύπτει απαγωγή 30χρονης για λύτρα…
…πάρθηκε με τη βία μέσα στη νύχτα από σπίτι στο Μέιρ Άιλαντ.
Την απήγαγαν από διεύθυνση στη Λεωφόρο Κέρκλαντ,
όπου ο ανώμαλος του Μέιρ Άιλαντ ικανοποιούσε την ηδονοβλεψία του.
Ο ύποπτος τους ακινητοποιούσε με δεματικά καλωδίων
και κάλυπτε τα μάτια τους με σκεπασμένα γυαλιά κολύμβησης.
Είχα ταχυκαρδία. Σφίχτηκε το στομάχι μου.
Η γυναίκα που ισχυρίζεται ότι απήχθη εμφανίστηκε σώα και αβλαβής
το πρωί στο Χάντινγκτον Μπιτς.
Το GPS στη Mustang είχε αποθηκευμένο το Χάντινγκτον Μπιτς.
Και τότε…
είδα μια φωτογραφία μια λευκής γυναίκας
με μακριά ξανθά μαλλιά.
Θεέ μου. Η ξανθιά τρίχα που βρήκα στα γυαλιά
ταίριαζε με το χρώμα των μαλλιών της Ντενίζ.
Η αστυνομία το αποκαλεί κυνήγι μαγισσών.
Ήταν μια φάρσα, μια περίτεχνη φάρσα.
Την αποκαλούσαν ψεύτρα σε πανεθνικό δίκτυο ειδήσεων.
Όμως, εγώ ήθελα μέσα από τον υπολογιστή να την αγκαλιάσω και να της πω
"Σε στηρίζω".
Κάλεσα το τμήμα του Βαλέχο.
Ήμουν κατενθουσιασμένη: "Ας λύσουμε την υπόθεση τώρα!"
Αλλά δεν το σήκωναν.
Ήμουν σαν την ενοχλητική πρώην που δεν φεύγει ποτέ.
Συνέχιζα να τηλεφωνώ.
Ξανά και ξανά.
Εντέλει, με σύνδεσαν με έναν αστυνομικό, που είπε
"Ανέλαβε το FBI την υπόθεση, δεν την ερευνούμε πια.
Κάλεσέ τους".
"Εντάξει. Δώστε μου τον αριθμό".
Οπότε, μου έδωσαν τον αριθμό του πράκτορα του FBI Ντέιβιντ Σέσμα.
Έκλεισα το τηλέφωνο, και είπα "Δεν κάναμε τίποτα".
Τηλεφώνησα στον Ντέιβιντ Σέσμα.
Και του είπα
"Έχουμε υπό κράτηση έναν ύποπτο με παρόμοια χαρακτηριστικά με εκείνον
που ενεπλάκη στην απαγωγή της Ντενίζ Χάσκινς.
Εσείς το κρίνατε ως φάρσα".
Απάντησε απότομα "Ποτέ δεν το αποκαλέσαμε φάρσα".
Είπα "Όπως και να 'χει, έχω αυτό το άτομο υπό κράτηση,
και ίσως να σας ενδιέφερε να του μιλήσετε, διότι οι υποθέσεις μοιάζουν πολύ".
Και είπε
"Εντάξει, στείλε μου ό,τι πληροφορίες έχετε και θα τις ελέγξουμε".
Και σκέφτηκα "Αυτό ήταν;"
Απογοητεύτηκα πολύ.
Κανονίσαμε συνάντηση με το FBI,
για να εξετάσουμε τα στοιχεία από το Σάουθ Λέικ Τάχοου.
Έδειξα τα δεματικά καλωδίων
και τη μονωτική ταινία.
Τους τράβηξε το ενδιαφέρον.
Αλλά όταν είδαν το νεροπίστολο που συλλέξαμε,
είπαν ότι αυτό ήταν το ίδιο όπλο της φωτογραφίας που οι απαγωγείς
έστειλαν με μέιλ στη San Francisco Chronicle.
Κι όταν τους έδειξα τη φωτογραφία των γυαλιών με την ξανθιά τρίχα,
έδειχναν σοκαρισμένοι.
Συνειδητοποίησαν ότι ίσως να έκαναν λάθος
κι ότι έπρεπε να ερευνήσουν καλύτερα το συμβάν στο Βαλέχο.
Δέχτηκα τηλεφώνημα από τον εισαγγελέα.
Είπε "Νταγκ, νομίζω ότι έχουμε εξελίξεις στην υπόθεση.
Υπάρχει ένας άντρας. Βρίσκεται υπό κράτηση.
Στοιχεία τον συνδέουν με το έγκλημα κατά της Ντενίζ και του Άαρον".
Φαντάζεστε την έκπληξή μου;
Έκτακτα νέα για τη μυστηριώδης υπόθεση της απαγωγής στο Βαλέχο.
Εξελίξεις σε περίεργη υπόθεση απαγωγής στην Καλιφόρνια.
Είχε συγκριθεί με την ταινία Το Κορίτσι που Εξαφανίστηκε.
Έγινε σύλληψη για την απαγωγή της Ντενίζ Χάσκινς.
Συνέβη στ' αλήθεια εξαρχής.
Η Ντενίζ κι ο Άαρον έλεγαν αλήθεια.
Έμεινα εμβρόντητος.
Οι αρχές είχαν πει ότι η Χάσκινς είπε ψέματα για την απαγωγή.
Το ένταλμα σύλληψης αποδεικνύει πως κατήγγειλε
ότι ο απαγωγέας την κακοποίησε σεξουαλικά.
Θεέ μου.
Τα νέα ήταν συγκλονιστικά.
Εκατομμύρια ερωτήματα κατέκλυσαν το μυαλό μας.
Το FBI ταυτοποίησε έναν ύποπτο.
Ο Μάθιου Μούλερ αποφοίτησε από τη Νομική του Χάρβαρντ το 2006
κι ήταν βοηθός ερευνητής εκεί τα επόμενα τρία χρόνια.
Κατέθεσε ότι είχε διπολική διαταραχή και σύνδρομο του Πολέμου του Κόλπου.
Ο Μούλερ εργαζόταν στο Σαν Φρανσίσκο ως δικηγόρος μετανάστευσης.
Φέτος του αφαιρέθηκε η άδεια άσκησης δικηγορίας.
Έβλεπα αυτόν τον άντρα.
Και αηδίαζα.
Προσπαθούσα να εμπεδώσω…
την κατάσταση.
Γιατί αυτόν που με κρατούσε αιχμάλωτη και με βίασε,
δεν τον είδα ποτέ πώς ήταν.
Όμως, υπήρχαν πλάνα του.
Να τος εδώ, σε ρεπορτάζ του Univision.
Μέχρι σήμερα έλεγαν
"Δεν θα σε αφήσουμε στο δικαστήριο".
Από το τέμπο της ομιλίας του, τον ρυθμό,
ήξερα πως ήταν αυτός.
Όταν τον άκουσα και τον είδα, τα πάντα επαληθεύτηκαν.
Κι ένιωσα εκείνη τη δυσαρέσκεια κι εκείνον τον θυμό:
"Είδατε; Δεν ήταν μια τρελή ιστορία. Συνέβη.
Γιατί δεν μας ακούσατε; Γιατί δεν πήρατε στα σοβαρά τα λεγόμενά μας;"
Μετά τη σύλληψη του Μάθιου Μούλερ,
ένα πράγμα μόνο ήθελα να δω,
την ένορκη κατάθεση.
ΣΦΡΑΓΙΣΜΕΝΟ
Η ένορκη κατάθεση είναι ένα έγγραφο που συντάσσουν οι αρχές,
στο οποίο περιγράφεται κάθε βήμα της έρευνας.
Όταν τη διάβασα, κατέστη προφανές
ότι οι αστυνομικές αρχές δεν έπραξαν τα δέοντα
στην έρευνα του εγκλήματος της απαγωγής.
Εστίασαν στο να ασκηθεί δίωξη στην Ντενίζ και τον Άαρον.
Απέτυχαν να διακρίνουν ότι είχε διαπραχθεί ένα αληθινό έγκλημα.
Για το τεστ ανίχνευσης ψεύδους, λέει
"Το τεστ ολοκληρώθηκε
με ακαθόριστα αποτελέσματα".
Ο πράκτορας Φρεντς μού είπε ότι απέτυχα παταγωδώς,
σε όλες τις ερωτήσεις.
Άαρον, δεν υπάρχει καμία αμφιβολία ότι απέτυχες στο τεστ.
Οπότε, μου έλεγε ψέματα.
Ασύστολα ψέματα, για να με κάνει να σπάσω.
Είδα και μια ενότητα στην ένορκη κατάθεση
περί εξέτασης ΟΑΣΚ.
ΟΑΣΚ
Η εξέταση ΟΑΣΚ είναι εξέταση σεξουαλικής κακοποίησης
που γίνεται στα θύματα σε νοσοκομείο.
Κατά την ένορκη κατάθεση, δεν υπήρχαν υλικά πειστήρια για μη συναινετικό σεξ.
Η Ντενίζ έκατσε ώρες ολόκληρες,
περιγράφοντας με κάθε λεπτομέρεια τη σεξουαλική κακοποίηση.
Και πήγα με τα νερά του,
γιατί δεν ήξερα τι άλλο να κάνω.
Δεν αφήνουν όλοι οι βιασμοί σωματικά τραύματα.
Είναι το FBI, γαμώτο. Θα έπρεπε να το γνώριζαν αυτό.
Μετά διάβασα ότι όσο ο Άαρον ήταν στο τμήμα του Βαλέχο,
είπε στην αστυνομία ότι οι απαγωγείς θα τον έπαιρναν στο τηλέφωνό του.
Και τι έκαναν οι αστυνομικοί; Το έβαλαν σε λειτουργία πτήσης.
Άνοιξαν το τηλέφωνό του
μόλις το επόμενο βράδυ,
όταν και είδαν δύο αναπάντητες κλήσεις.
Ήταν ανιχνεύσιμες κλήσεις.
Και ήταν ανιχνεύσιμες
σε ακτίνα 200 μέτρων…
από εκεί που κρατείτο η Ντενίζ.
Θεέ μου.
Αν επιτηρούσαν το τηλέφωνό του…
θα με γλίτωναν από τον δεύτερο βιασμό.
Ναι.
Και μετά, ενόσω εμείς ακόμα περνούσαμε όλο αυτό,
μας τηλεφώνησε το FBI.
Είπαν ότι ήταν βέβαιοι πως ο Μούλερ έδρασε μόνος
και πως δεν έψαχναν άλλα άτομα.
Οι ίδιοι ερευνητές είπαν ότι σκότωσα την Ντενίζ,
ότι ήταν φάρσα
και τώρα μας έλεγαν ότι έδρασε μόνος.
Ξέραμε ότι υπήρχαν κι άλλοι δράστες.
Οι αρχές θα τους άφηναν να ξεγλιστρήσουν, γιατί ήταν το εύκολο γι' αυτές.
Ελάτε, παιδιά! Κάντε άκρη!
Άκρη, παρακαλώ.
Άκρη, παρακαλώ!
Η αστυνομία αρνήθηκε να ακολουθήσει τα στοιχεία
και τα ΜΜΕ χλεύαζαν σε όλη τη διάρκεια.
Ήθελα να σταθώ περήφανα εκεί…
και να κοιτάω κατάματα τους πάντες,
ενώ μάθαιναν την αλήθεια.
Βαρέθηκα να κρύβομαι.
Δεν είχα τίποτα να κρύψω.
Πριν από τέσσερις μήνες, είπαμε ότι η Ντενίζ Χάσκινς είχε δίκιο.
Ότι όχι μόνο ήταν αθώα για διάπραξη φάρσας,
αλλά ότι έπεσε θύμα ενός πολύ σοβαρού και βίαιου εγκλήματος.
Η Ντενίζ και ο Άαρον μπορεί να μη μίλησαν δημοσίως,
μα τα συναισθήματά τους έλεγαν πολλά.
Μετανιώνω για τον ρόλο μου σε όλο αυτό, γιατί πέρασαν τα πάνδεινα.
Νομίζαμε ότι καλύπταμε
ένα πρωτοφανές θέμα λαγνείας, μα όλα πήγαν στραβά.
Η κα Χάσκινς και ο κος Κουίν κράτησαν το κεφάλι ψηλά,
όντες αντιμέτωποι με δημόσια ατίμωση και διαπόμπευση.
Με κατέκλυσε ένα απέραντο αίσθημα ανακούφισης.
Το ότι θα έβγαινε αληθινή, σήμαινε το παν για μένα.
Δεν ήταν ψεύτρα.
Και πώς τολμάμε εμείς ως αστυνομικοί να λέμε κάτι τέτοιο;
ΜΑΡΤΙΟΣ 2017
ΔΙΚΑΣΤΗΡΙΟ ΣΑΚΡΑΜΕΝΤΟ
Ο καθ' ομολογίαν ένοχος για την απαγωγή της Ντενίζ Χάσκινς
καταδικάζεται σήμερα.
Θα 'ναι η πρώτη φορά που Χάσκινς και Κουίν θα έρθουν πρόσωπο με πρόσωπο
με τον Μάθιου Μούλερ.
Καθ' όλη τη διάρκεια της αιχμαλωσίας μου…
ήμουν ένα σώμα γι' αυτόν πίσω από εκείνα τα γυαλιά.
Δεν τον είδα ποτέ κι ούτε εκείνος είδε εμένα.
Και ήξερα ότι στο εδώλιο
θα στρεφόμουν σε εκείνον, για να αναγκαστεί να με κοιτάξει.
Τον κοίταξα στα μάτια και είπα το όνομά του.
Μάθιου Μούλερ.
Τώρα συναντιόμαστε πρόσωπο με πρόσωπο και κοιταζόμαστε κατάματα.
Είμαι η Ντενίζ Χάσκινς, η γυναίκα που έδεσες τα μάτια της.
Και…
Τότε πήρα πίσω τον εαυτό μου.
Ο ΜΑΘΙΟΥ ΜΟΥΛΕΡ ΚΑΤΑΔΙΚΑΣΤΗΚΕ ΣΕ ΚΑΘΕΙΡΞΗ 40 ΕΤΩΝ
ΓΙΑ ΑΠΑΓΩΓΗ, ΛΗΣΤΕΙΑ ΚΑΙ ΒΙΑΣΜΟ
ΔΕΝ ΔΙΩΧΘΗΚΕ ΓΙΑ ΤΙΣ ΑΠΟΠΕΙΡΕΣ ΒΙΑΣΜΟΥ ΣΕ ΠΑΛΟ ΑΛΤΟ ΚΑΙ ΜΑΟΥΝΤΕΝ ΒΙΟΥ
Ή ΓΙΑ ΗΔΟΝΟΒΛΕΨΙΑ ΣΤΟ ΜΕΪΡ ΑΪΛΑΝΤ
Ο ΜΟΥΛΕΡ ΔΕΝ ΑΠΟΚΑΛΥΨΕ ΠΟΤΕ ΤΟΝ ΛΟΓΟ
ΠΟΥ Η ΑΝΤΡΕΑ ΗΤΑΝ Ο ΚΥΡΙΟΣ ΣΤΟΧΟΣ ΤΗΣ ΑΠΑΓΩΓΗΣ
ΤΟ 2016 Η ΝΤΕΝΙΖ ΚΑΙ Ο ΑΑΡΟΝ ΜΗΝΥΣΑΝ ΤΟ ΒΑΛΕΧΟ ΓΙΑ ΣΥΚΟΦΑΝΤΙΚΗ ΔΥΣΦΗΜΙΣΗ
Ωραία.
Καλημέρα. Άρχισε η καταγραφή.
Αυτό είναι το βίντεο κατάθεσης του Άντριου Μπίντου.
Κατά την πολιτική δίκη, μας ήρθε μια πληροφορία
για τον διοικητή του τμήματος, Άντριου Μπίντου.
Σύμφωνα με την ανώνυμη πηγή,
πριν η αστυνομία του Βαλέχο δώσει συνέντευξη Τύπου σε εθνική μετάδοση,
όπου αποκάλεσαν ψεύτες την Ντενίζ και τον Άαρον,
ο Άντριου Μπίντου είπε στον αστυνομικό Παρκ:
"Κάψτε την σκύλα".
…και η κα Χάσκινς απομύζησαν πολύτιμους πόρους από την κοινότητά μας,
ενώ ενστάλαξαν τον φόβο στους κατοίκους της.
Αν μη τι άλλο, η κα Χάσκινς οφείλει στην κοινότητα μια συγγνώμη.
Θυμάστε κάποιον να έχει πει τα λόγια "Κάψτε την σκύλα"
όσον αφορά την κα Χάσκινς στις 25 Μαρτίου;
Δεν άκουσα ποτέ να λένε κάτι τέτοιο.
ΚΑΝΕΙΣ ΑΠΟ ΤΟΥΣ ΕΜΠΛΕΚΟΜΕΝΟΥΣ ΑΣΤΥΝΟΜΙΚΟΥΣ
ΔΕΝ ΤΙΜΩΡΗΘΗΚΕ ΣΤΗΝ ΥΠΟΘΕΣΗ ΤΗΣ ΝΤΕΝΙΖ ΚΑΙ ΤΟΥ ΑΑΡΟΝ
Θα αρχίσω να λύνω το παζλ.
Λοιπόν. Πώς θα το κάνω να φανείς σαν τέρας;
ΣΤΟΝ ΕΠΙΚΕΦΑΛΗΣ ΤΗΣ ΕΡΕΥΝΑΣ ΜΑΤ ΜΑΣΤΑΡΝΤ
ΑΠΟΝΕΜΗΘΗΚΕ ΤΟ ΒΡΑΒΕΙΟ ΑΣΤΥΝΟΜΙΚΟΥ ΤΗΣ ΧΡΟΝΙΑΣ 2015
Η ΝΤΕΝΙΖ ΚΑΙ Ο ΑΑΡΟΝ ΣΥΜΦΩΝΗΣΑΝ ΣΕ ΕΞΩΔΙΚΑΣΤΙΚΟ ΣΥΜΒΙΒΑΣΜΟ
ΓΙΑ 2,5 ΕΚΑΤΟΜΜΥΡΙΑ ΔΟΛΑΡΙΑ
Στα τέλη του 2017…
μάθαμε ότι η Μίστι Καρούσου ήθελε να μας μιλήσει.
Ήθελα να τους γνωρίσω. Ένιωσα ότι είχε έρθει η ώρα.
Μπήκαν μέσα… Με συγχωρείτε.
Μπήκαν μέσα και την είδα. Ήταν ολόιδια
όπως στις ειδήσεις.
Αγκαλιαστήκαμε και μιλήσαμε για λίγο.
Ήταν πολύ συγκινητικό.
Της είπα ότι το μόνο που ήθελα όλο αυτό το διάστημα
ήταν κάποιος από την αστυνομία να καλέσει έναν ήρωα.
Κι ότι αυτή ήταν η ηρωίδα μας.
Αν η Μίστι δεν συνέδεε τον Μούλερ μ' εμάς,
δεν έχω ιδέα πού θα ήμασταν.
Από τύχη σωθήκαμε.
Παντρευτήκαμε.
Μετακομίσαμε παραλιακά και ξεκινήσαμε μια νέα ζωή.
Τον Μάρτιο του 2020 γέννησα την κόρη μας, την Ολίβια.
Και μετά κάναμε άλλο ένα κοριτσάκι, τη Ναόμι.
Νιώθω ότι η οικογένειά μας είναι πλήρης.
Θέλω να ξέρουν την αξία τους
και να μην αφήσουν ποτέ κανέναν
να επιτάσσει ή να αποφασίζει κάτι για εκείνες.
Εύχομαι όσο τίποτα άλλο να μεγαλώσουν και να γίνουν σαν τη μαμά τους.
Αν το κάνουν, θα είναι μια χαρά.
Ναι.
Υποτιτλισμός: Δημήτριος Θωμαΐδης